Ошо миҙгелдән алып уйындарҙа еңеүгә өлгәшкән командаға ике мәрәй бирәләр, өҫтәмә ваҡытта һәм булиттар серияһында отолғандарға — бер мәрәй, төп ваҡытта еңелгәндәргә бер мәрәй ҙә бирелмәй. Даими миҙгелдә 90 мәрәй менән «СКА-Нева» хоккей клубы беренсе була һәм Ебәк юлы кубогын яулай. Петров кубогын һәм ЮХЛ чемпионы исемен икенсе тапҡыр Ҡаҙағстандан «Һарыарҡа» хоккей клубы яулай, финалда Төмәндән «Рубин» командаһы отола. «Һарыарҡа» ҡапҡасыһы Эдуард Рейзвих плей-офф уйындарының иң ҡиммәтле уйынсыһы тип таныла.